ร้านอยู่ชั้น 5 ห้างเทอร์มินอล ชั้นเดียวกับฟู้ดคอร์ทเลยนะคะ

บรรยากาศตกแต่งโดยเน้นใช้เฟอร์นิเจอร์ไม้สีอ่อน ให้ความรู้สึกอบอุ่นมาก

ก่อนหน้านี้เคยทานแต่ข้าวไข่ข้นของร้านนี้แต่สาขาอื่น วันนี้ลองอย่างอื่นบ้าง

เมนูน่าสนใจเค้ามีเยอะมากทั้งไทยและเทศ 

ข้าวผัดสเปนซีฟู้ด (165 บาท) -  inspired by ข้าวผัดสเปน แต่ของที่นี่ข้าวจะผัดซอสเปรี้ยวๆหวานๆ ใส่ซีฟู้ดแบบต้นตำรับ คือมีหอยแมลงภู่ ปลาหมึก แล้วก็กุ้ง ตอนนั้นหิวจนลืมถ่ายรูปมาค่ะ แต่เครื่องสมน้ำสมเนื้อดี ข้าวก็เยอะค่ะ

ข้าวเหนียวผัดหมูยอ ( 120 บาท)- อ่านไม่ผิดค่ะ เค้าใช้ข้าวเหนียวมาผัดจริงๆ555 ปริมาณข้าวจะน้อยหน่อย แต่อิ่มแน่นอนเพราะเป็นข้าวเหนียวนี่เนอะยอมให้กับความคิดสร้างสรรค์ค่ะ

ลาบหมูทอด (130 บาท) - รสชาติดีมาก เสียดายมีแค่ 5 ลูก โหยหาจนแทบจะสั่งเพิ่มอีกจาน555 มีผักให้ทานแกล้มด้วย

ต้มแซ่บกระดูกหมูอ่อน - หาหมูไม่ค่อยเจอ เจอแต่เห็ด แต่ปรุงรสอร่อยดีค่ะ

ข้าวผัดปลาทูกากหมู- กากหมูแยกอยู่ข้างๆ ข้าวไม่เยอะเท่าไหร่ค่ะ

เป็นร้านอาหารไทยและฟิวชั่นที่รสชาติดีมากร้านนึงเลยแหละ แม้ราคาอาจจะถือว่าสูงพอสมควร แต่คงจะแวะมาทานอาหารอร่อยๆอีกแน่ๆค่ะ